b'\n_START_ARTICLE_\nSkyfall (daina)\n_START_SECTION_\nIstorija\n_START_PARAGRAPH_\nPirm\xc4\x85 kart\xc4\x85 Adele pamin\xc4\x97jo \xc4\xafra\xc5\xa1\xc4\x85 kaip \xe2\x80\x9eypating\xc4\x85 projket\xc4\x85\xe2\x80\x9c 2012\xc2\xa0m. rugs\xc4\x97jo m\xc4\x97n. per interviu The Jonathan Ross Show laidoje. Tai suk\xc4\x97l\xc4\x97 sp\xc4\x97liones \xc5\xbeiniasklaidoje, kad ji \xc4\xafra\xc5\xa1ys filmo pagrindin\xc4\xaf garso takel\xc4\xaf. J\xc4\xaf 2012\xc2\xa0m. baland\xc4\xaf NRJ radijui prane\xc5\xa1\xc4\x97, kad iki 2012\xc2\xa0m. pabaigos bus i\xc5\xa1leistas naujas jos singlas, bet jis nebus i\xc5\xa1 jos naujojo albumo. Gandai v\xc4\x97l prad\xc4\x97jo plisti po to, kai rugs\xc4\x97j\xc4\xaf Adele kelet\xc4\x85 kart\xc5\xb3 buvo pasteb\xc4\x97ta Abbey Road studijoje, kurioje Thomas Newman \xc4\xafra\xc5\xa1in\xc4\x97jo 007 Operacija \xe2\x80\x9eSkyfall\xe2\x80\x9c muzik\xc4\x85._NEWLINE_Sklido gandai, kad daina tur\xc4\x97jo vadintis \xe2\x80\x9eLet the Sky Fall\xe2\x80\x9c, o 2012\xc2\xa0m. rugs\xc4\x97j\xc4\xaf OneRepublic vokalistas Ryan Tedder paskelb\xc4\x97 \xc5\xbeinut\xc4\x99 savo Twitter socialinem\xc4\x97 puslapje, kurioje tvirtino es\xc4\x85 jis gird\xc4\x97jo pagrindin\xc5\xa1 garso takel\xc4\xaf ir jis buvo \xe2\x80\x9egeriausias pagrindinis D\xc5\xbeeimso Bondo garso takelis jo gyvenime\xe2\x80\x9c. Adele reklamos agentas Paul Moss pamin\xc4\x97jo dain\xc4\x85 savo Twitter puslapyje. Abu jie v\xc4\x97liau savo \xc5\xbeinutes i\xc5\xa1tryn\xc4\x97. Informacija apie singlo vir\xc5\xa1el\xc4\xaf nutek\xc4\x97jo internetu (pats singlo vir\xc5\xa1elis taip pat), ta\xc4\x8diau oficialiai Adele ind\xc4\x97lis \xc4\xaf film\xc4\x85 nebuvo patvirtintas iki spalio 1 d..\n_START_SECTION_\nKompozicija\n_START_PARAGRAPH_\nAdele sutikus atlikti pagrindin\xc4\xaf garso takel\xc4\xaf filmui, ji pakviet\xc4\x97 Paul Epworth b\xc5\xabti dainos bendraautoriumi bei jos prodiuseriu. Daina buvo \xc4\xafra\xc5\xa1yta Abbey Road studijoje Londone, jai grojo 77 instrument\xc5\xb3 orkestras, diriguojamas J. A. C. Redford. Kai buvo pasklebta, jog Adele atliks pagrindin\xc4\xaf garso takel\xc4\xaf, ji prisipa\xc5\xbeino, kad, kai tik ji prad\xc4\x97jo dalyvauti projekte, baiminosi d\xc4\x97l jo, nes \xc4\xafra\xc5\xa1ant garso takel\xc4\xaf D\xc5\xbeeimso bondo filmui jau\xc4\x8diamas didelis spaudimas. Perskai\xc4\x8diusi scenarij\xc5\xb3 Adele atsirado entuziazmas ir pagrindinio garso takelio id\xc4\x97jos prad\xc4\x97jo \xc4\xafgauti form\xc4\x85: dainos \xc5\xbeod\xc5\xbeiai atspind\xc4\x97jo filmo atpasakojim\xc4\x85, o ne perpausta romantik\xc4\x85. Diskusijose Paul Epworth apib\xc5\xabdino Mon\xc4\x8dio Normano D\xc5\xbeeimso bondo garso takelio \xc4\xaftraukim\xc4\x85 harmonijose ir akorduose kaip s\xc4\x85moning\xc4\x85 sprendim\xc4\x85. P. Epworth sak\xc4\x97, kad prodiuseriai nor\xc4\x97jo dramati\xc5\xa1kos balad\xc4\x97s, tod\xc4\x97l jis ir Adele band\xc4\x97 \xe2\x80\x9esukurti ka\xc5\xbek\xc4\x85, kas buvo tamsa ir pabaiga kaip laidotuv\xc4\x97se, ir vienu metu paversti tai \xc4\xaf ka\xc5\xbek\xc4\x85, kas nebuvo pabaiga. Mirties ir atgimimo jausmas.\xe2\x80\x9c Epworth per\xc5\xbei\xc5\xabr\xc4\x97jo pirmus trylika D\xc5\xbeeimso Bondo film\xc5\xb3, ie\xc5\xa1kodamas dain\xc5\xb3 \xe2\x80\x9emuzikinio kodo\xe2\x80\x9c (\xe2\x80\x9eManau, kad harmominis kodas yra minorin\xc4\x97 nona\xe2\x80\xa6 Bondo dainos, jos turi pl\xc4\x97tot\xc4\x99\xe2\x80\x9c), ir para\xc5\xa1\xc4\x97 tai, kas tapo instrumentine \xe2\x80\x9eSkyfall\xe2\x80\x9c dalimi. Tada jis paskambino Adele ir jie nuva\xc5\xbeiavo \xc4\xaf studij\xc4\x85, kur per de\xc5\xa1imt minu\xc4\x8di\xc5\xb3 Adele padainavo pirmojo posmelio eskiz\xc4\x85 ir priedain\xc4\xaf._NEWLINE_Pagal natas, paskelbtas Musicnotes.com puslapyje, \xe2\x80\x9eSkyfall\xe2\x80\x9c yra para\xc5\xa1yta \xc4\xafprastame metre, C moll tonacijoje, tempas\xc2\xa0\xe2\x80\x93 76 taktai per minut\xc4\x99. Pirmus \xc5\xa1e\xc5\xa1is taktus akordai eina c\xc2\xa0\xe2\x80\x93 A\xe2\x99\xad\xc2\xa0\xe2\x80\x93 f7, po to c/D\xc2\xa0\xe2\x80\x93 Gsus4\xc2\xa0\xe2\x80\x93 G. Adel\xc4\x97s balzo diapazonas varijuoja nuo G\xe2\x82\x83 iki C\xe2\x82\x85.'